Giulio Bernardi

Giulio Bernardi, nado en Trieste en 1937, é un numismático italiano especializado na moeda do mundo islámico e oriental.

 Traxectoria 

Giulio Bernardi naceu en 1937 e cursou estudos de Economía na Universidade de Trieste, a súa cidade natal.Calegher, B. (2015). "Per Giulio Bernardi ". Páxina IX.

Foi coleccionista de moedas desde a súa xuventude e cultivou os estudos numismáticos de xeito autónomo ao longo da súa vida. Do mesmo xeito, abordou o comercio numismático coa creación, en 1963, da compañía Numismatica Bernardi, na que contou como socio con Giovanni Paoletti.

A partir da década de 1970, tanto o seu ámbito de coleccionismo como os seus estudos centráronse primeiro na moeda do Patriarcado de Aquileia e logo na moeda medieval de Trieste, e as súas monografías sobre estes temas considéranse como referencias para estas emisións.Véxase (1974) e (1995) en "Publicacións".

Xa na década de 1980 comezou a fixar o seu interese na moeda do mundo islámico das primeiras épocas, o que o levou renunir unha salientable colección de dinares omeias e abbásidas, e tamén a publicar unha das súas grandes obras, dedicada ás emisións islámicas do período abranguido entre a reforma de Abd al-Malik ibn Marwan (696-697 d. C.) e a deposición do califa abbásida Al-Mustakfi en 946 d.C. Esta obra, publicada co título de Arabic gold coins, Corpus I, fíxoo merecedor dun recoñecemento por parte da Royal Numismatic Society, de Londres.Calegher, B. (2015). "Per Giulio Bernardi ". Páxinas IX-X.Véxase (2012) en "Publicacións".

No ámbito asociativo, Bernardi funcou o Circolo Numismatico Triestino ("Círculo Numismático de Trieste), foi delegado en Italia da Asociación Internacional de Numismáticos Profesionais e fundou en 1993 a Asociación de Numismáticos Profesionais Italianos, que presidiu ata 2010.Calegher, B. (2015). "Per Giulio Bernardi ". Páxina X.

 Recoñecementos 

 (2012): Premio Samir Shamma, da Royal Numismatic Society, de Londres."The Samir Shamma Prize for Islamic Numismatics". The Royal Numismatic Society."Giulio Bernardi receives Samir Shamma Award". En Coins Weekly, 25 de xullo de 2021.

 Publicacións 
Ademais dun bo número de artigos publicados en diversas revistas numismáticas, Giulio Bernardi foi autor de varios traballos monográficos, entre os que cabe salientar os seuintes:"Bernardi, Giulio ". Digital Library Numis."Bernardi, Giulio ". WorldCat Identities.Calegher, B. (2015). "Per Giulio Bernardi ". Páxinas XI-XIII.

 (1987). Bibliografía numismatica. G. Bernardi, Trieste. ISBN 9788885873087
 (1974). Monetazione del Patriarcato di Aquileia. Edizione Università di Trieste (EUT), Trieste. [Reimpresión en 2014, ISBN 978-88-8303-595-1]
 (1995). Il Duecento a Trieste: le monete. G. Bernardi, Trieste. ISBN 9788885873049
 (2012). Arabic gold coins, Corpus I. Edizione Università di Trieste (EUT), Trieste. ISBN 9788883033711

 Notas 

 Véxase tamén 

 Bibliografía 

 Calegher, B. (2015). "Per Giulio Bernardi ". En Callegher, B.; D'Ottone, A. (eds.). The 4th Simone Assemani symposium on Islamic coins. Edizione Università di Trieste (EUT), Trieste. Páxinas IX-XIII.

Categoría:Nados en 1937
Categoría:Numismáticos de Italia
Categoría:Galardoados co premio Samir Shamma
Categoría:Coleccionistas
Categoría:Personalidades sen imaxes
Categoría:Nados en Trieste